Charm-poyabzal va moʻynachilik sohalarini yanada rivojlantirishga doir qoʻshimcha chora-tadbirlar toʻgʻrisida
(resolution, 2026-01-15)

Mamlakatimizda yuqori sifatli charm, poyabzal, charm-attorlik mahsulotlari, shuningdek, moʻyna va jundan yuqori qoʻshilgan qiymatli tayyor mahsulotlar ishlab chiqarishni yanada kengaytirish, sohada kichik va oʻrta biznesni rivojlantirish orqali yangi ish oʻrinlarini yaratish, zamonaviy texnologiyalarni joriy etishni ragʻbatlantirish maqsadida: 1. Investitsiyalar va tashqi savdo vazirligi hamda Moliya vazirligining Oʻzbekiston Respublikasi Prezidentining 2017-yil 6-yanvardagi “Oziq-ovqat, charm-poyabzal va farmatsevtika sanoatida investitsiya loyihalarini moliyalashtirish manbalarini kengaytirish chora-tadbirlari toʻgʻrisida”gi PQ-2718-son qaroriga asosan ochilgan kredit liniyalarining tanlanmagan mablagʻlari hisobidan Tiklanish va taraqqiyot jamgʻarmasi tomonidan 2021-2022-yillarda charmdan tayyor mahsulotlar, charm-attorlik, shuningdek, moʻyna va jundan yuqori qoʻshilgan qiymatli mahsulotlar ishlab chiqarish loyihalarini amalga oshirish uchun umumiy qiymati 50 million AQSH dollari miqdoridagi kredit liniyalarini ustav fondida (kapitalida) davlat ulushi 50 foiz va undan ortiq boʻlgan tijorat banklarida ochish haqidagi taklifiga rozilik berilsin. 2. Belgilab qoʻyilsinki: Tiklanish va taraqqiyot jamgʻarmasi mazkur qarorning 1-bandida koʻzda tutilgan kredit liniyalarini tegishli tijorat banklariga 3 yillik imtiyozli davrni oʻz ichiga olgan holda 7 yil muddatgacha, yillik 4 foiz stavkasi shartlarida ochadi; kreditlar tadbirkorlik subyektlariga zamonaviy yangi uskuna va texnologiyalarni xarid qilish uchun 2 yillik imtiyozli davrni oʻz ichiga olgan holda 7 yil muddatgacha, yillik 6 foiz stavkasida ajratiladi. 3. 2029-yil 1-yanvarga qadar Oʻzbekiston Respublikasi hududiga olib kirishda bojxona bojining nol stavkasi qoʻllaniladigan xom ashyo, materiallar va furnituralar roʻyxati 1-ilovaga muvofiq tasdiqlansin. 4. Investitsiyalar va tashqi savdo vazirligi, Davlat bojxona qoʻmitasi, Davlat xavfsizlik xizmati Chegara qoʻshinlari, Toshkent hamda Surxondaryo viloyatlari hokimliklarining “Oybek-avtoyoʻl” (Toshkent viloyati) va “Sariosiyo-avtoyoʻl” (Surxondaryo viloyati) chegara oʻtkazish punktlaridan qoʻshni davlat chegarasigacha boʻlgan joylarda eksperiment tariqasida mahalliy tayyor mahsulotlar savdosiga ixtisoslashtirilgan savdo nuqtalarini tashkil etish toʻgʻrisidagi taklifiga rozilik berilsin. Ushbu savdo nuqtalarida faoliyat yuritadigan tadbirkorlar tomonidan realizatsiya qilinadigan hamda qoʻshni davlat hududiga olib chiqilgan tovarlar eksportga tenglashtirilsin. Toshkent va Surxondaryo viloyatlari hokimliklari Davlat xavfsizlik xizmati Chegara qoʻshinlari bilan birgalikda bir oy muddatda “Oybek-avtoyoʻl” va “Sariosiyo-avtoyoʻl” chegara oʻtkazish punktlaridan qoʻshni davlat chegarasigacha boʻlgan joylarda savdo nuqtalarini tashkil etish uchun tadbirkorlik subyektlariga belgilangan tartibda yer maydonlari ajratilishini hamda mahalliy budjet mablagʻlari hisobidan tegishli infratuzilmalar yaratilishini taʼminlasin. “Oʻzcharmsanoat”, “Oʻztoʻqimachiliksanoat”, “Oʻzbekipaksanoat”, “Oʻzeltexsanoat” va boshqa uyushmalar tashkil etiladigan savdo nuqtalarini ishlab chiqaruvchi korxonalarning sifatli mahalliy mahsulotlari bilan taʼminlasin. Investitsiyalar va tashqi savdo vazirligi Davlat bojxona qoʻmitasi, Davlat xavfsizlik xizmati Chegara qoʻshinlari bilan birgalikda 2022-yil 1-iyunga qadar eksperiment natijalaridan kelib chiqib, respublikaning boshqa xalqaro qatnovlari uchun ochiq boʻlgan chegara oʻtkazish punktlaridan qoʻshni davlat chegarasigacha boʻlgan joylarda mahalliy tayyor mahsulotlar savdosiga ixtisoslashtirilgan savdo nuqtalarini tashkil etish boʻyicha Vazirlar Mahkamasiga taklif kiritsin. 5. “Oʻzcharmsanoat” uyushmasi tomonidan Charm-poyabzal sohasini rivojlantirish va qoʻllab-quvvatlash jamgʻarmasi mablagʻlari hisobidan respublika hududlarida va xorijiy davlatlarda mahalliy korxonalarda ishlab chiqarilgan charm mahsulotlari savdosiga ixtisoslashtirilgan “Multibrand” doʻkonlarini tashkil etish va uning elektron savdo platformasini yaratish toʻgʻrisida qaror qabul qilinganligi maʼlumot uchun qabul qilinsin. “Multibrand” doʻkonlarini respublika hududlarida va xorijda tashkil etish hamda uning elektron savdo platformasini yaratish, shuningdek, “Oʻzcharmsanoat” uyushmasi aʼzolarining yetakchi elektron savdo platformalarida mahalliy charm mahsulotlarini joylashtirish boʻyicha xarajatlarini Charm-poyabzal sohasini rivojlantirish va qoʻllab-quvvatlash jamgʻarmasi mablagʻlari hisobidan amalga oshirishga rozilik berilsin. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari “Oʻzcharmsanoat” uyushmasi bilan birgalikda ikki oy muddatda yangi tashkil etilayotgan “Multibrand” doʻkonlarining Qoraqalpogʻiston Respublikasi va viloyatlarning markaziy shaharlarida aholiga qulay joylarda joylashtirilishini taʼminlasin. Investitsiyalar va tashqi savdo vazirligi “Oʻzcharmsanoat” uyushmasi bilan birgalikda “Multibrand” doʻkonlarini xorijiy davlatlarda tashkil etish boʻyicha tegishli choralarni koʻrsin. 6. “Oʻzstandart” agentligi: ikki oy muddatda charm, poyabzal, charm-attorlik mahsulotlari, jun va moʻynadan tayyorlangan buyumlarga ularni sinovdan oʻtkazish usullariga talablarni belgilovchi standartlar boʻyicha amaldagi normativ-huquqiy hujjatlarni xatlovdan oʻtkazsin va xalqaro meʼyorlarni hisobga olgan holda ularni qayta koʻrib chiqib, amaldagi qonun hujjatlariga tegishli oʻzgartirish va qoʻshimchalar toʻgʻrisida Vazirlar Mahkamasiga taklif kiritsin; 2021-yil 1-martga qadar charm, poyabzal, charm-attorlik mahsulotlari, jun va moʻynadan tayyorlangan buyumlarni ishlab chiqaruvchi korxonalarning ehtiyojidan kelib chiqib, sohaga tegishli boʻlgan sinash boʻyicha xalqaro, mintaqaviy va xorijiy davlatlarning standartlarini asli yozilgan tillarda qabul qilish choralarini koʻrsin. 7. Vazirlar Mahkamasi ikki oy muddatda “2021-yil uchun Oʻzbekiston Respublikasining Davlat budjeti toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida”gi qonun loyihasini Oliy Majlis Qonunchilik palatasiga belgilangan tartibda kiritsin. 8. Oʻzbekiston Respublikasi Prezidenti ayrim qarorlariga 2-ilovaga muvofiq qoʻshimcha va oʻzgartirishlar kiritilsin. 9. Mazkur qaror ijrosini samarali tashkil etishga masʼul va shaxsiy javobgar etib Oʻzbekiston Respublikasi Bosh vazirining oʻrinbosari S.U. Umurzakov belgilansin. Qaror ijrosini har chorakda muhokama qilib borish, ijro uchun masʼul idoralar faoliyatini muvofiqlashtirish va nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. Amalga oshirilayotgan chora-tadbirlar natijadorligi yuzasidan Vazirlar Mahkamasiga har yarim yil yakuni boʻyicha axborot kiritib borilsin. T/r Tovarlar nomi TIF TN kodi 1. Asosiy boʻyovchilar va ular asosida tayyorlangan preparatlar 3204 13000 0 2. Boshqa organik boʻyovchi vositalar, ular asosida tayyorlangan sintetik preparatlar, shu jumladan 320411-320419 subpozitsiyalari boʻyicha ikki yoki undan ortiq boʻyovchi vositalarning aralashmalari 3204 19 000 0 3. Boshqa boʻyovchilar (moʻyna uchun tonerlar) 3204 90000 0 4. Suyuq yaltiroq va shunga oʻxshash boʻyovchi preparatlar (metall uchun) 3207 30 000 0 5. TK812 Lak poloskasi 3209 90 000 0 6. Tashqi boʻyoqlar 3209 90 000 0 7. TK 1001 Bogʻlovchi smola (suv muhitidagi polimerlar asosidagi boʻyoq) 3209 90 000 0 8. Yuvuvchi va tozalovchi vositalar (yogʻsizlantiruvchi poroshok, TK5205 Nikel metall tozalovchi, TK1002 Yuvish vositasi — Opolaskivatel, UC401 Ultra tovush tozalovchi) 3402 90900 0 9. Boshqa yopishtiruvchi adgezivlar (350610 i 350691 kodlarida nazarda tutilmagan) 3506 99000 0 10. Sumkalar ishlab chiqarish uchun plastmassadan monolit chekkalar 3916 90 900 0 11. Bioksial moʻljallangan polipropilen plyonkalar, qalinligi 0,018 mm (18 mkr) 3920 20 210 0 12. Plastmassadan boshqa buyumlar va boshqa materiallardan buyumlar (boshqalar) 3926 90 970 9 13. Moʻyna xom ashyosi: boshi, dumi yoki qoʻllari mavjud yoki mavjud boʻlmagan butun jigarrang norkalar 4301 10 001 0 14. Moʻyna xom ashyosi: boshi, dumi yoki qoʻllari mavjud yoki mavjud boʻlmagan butun boshqa norkalar 4301 10 009 0 15. Moʻyna xom ashyosi: quyidagi zotdagi boshi, dumi yoki qoʻllari mavjud yoki mavjud boʻlmagan butun qoʻzilar: astraxan, dumli, qorakoʻl, fors va shunga oʻxshash zotli, shuningdek, hind, xitoy, moʻgʻul yoki tibet zotli 4301 30 000 0 16. Kumushrang-qora tulkining moʻyna xom ashyosi 4301 60 001 0 17. Qizil tulkining moʻyna xom ashyosi 4301 60 002 0 18. Moviy tulkining moʻyna xom ashyosi 4301 60 006 0 19. Oq tulkining moʻyna xom ashyosi 4301 60 007 0 20. Boshqa tulkilar moʻyna xom ashyosi 4301 60 009 0 21. Sugʻurlar moʻyna xom ashyosi 4301 80 300 0 22. Silovsinlar moʻyna xom ashyosi 4301 80 501 0 23. Mushuksimonlar oilasiga taalluqli boshqa yovvoyi hayvonlarning moʻyna xom ashyosi 4301 80 509 0 24. Oqsuvsar moʻyna xom ashyosi 4301 80 701 0 25. Sobol moʻyna xom ashyosi 4301 80 702 0 26. Suvsar moʻyna xom ashyosi 4301 80 703 0 27. Vidra moʻyna xom ashyosi 4301 80 704 0 28. Kolonka moʻyna xom ashyosi 4301 80 705 0 29. Sassiqkuzan (xoryok) moʻyna xom ashyosi 4301 80 706 0 30. Dengiz suvsarlarining xom moʻynasi/boshqalar 4301 80 707 1 4301 80 707 9 31. Yovvoyi quyon va quyonning moʻyna xom ashyosi 4301 80 709 1 32. Qunduzning moʻyna xom ashyosi 4301 80 709 2 33. Ondatra moʻyna xom ashyosi 4301 80 709 3 34. Nutriya moʻyna xom ashyosi 4301 80 709 4 35. Grenlandiya tyuleni va xoxlach bolalari teri moʻyna xom ashyosi 4301 80 709 5 36. Tyulen bolalari teri moʻyna xom ashyosi (grenlandiya tyuleni va xoxlach) 4301 80 709 6 37. Tyulen moʻyna xom ashyosi boshqa 4301 80 709 7 38. Oshlangan yoki ishlov berilgan jigarrang norka moʻynali terisi 4302 11 001 0 39. Oshlangan yoki ishlov berilgan boshqa norkalar moʻynali terisi 4302 11 009 0 40. Oshlangan yoki ishlov berilgan qunduz moʻynali terisi 4302 19 100 0 41. Oshlangan yoki ishlov berilgan ondatra moʻynali terisi 4302 19 200 0 42. Oshlangan yoki ishlov berilgan kumushrang-qora tulki moʻynali terisi 4302 19 301 0 43. Oshlangan yoki ishlov berilgan qizil tulki moʻynali terisi 4302 19 302 0 44. Oshlangan yoki ishlov berilgan arktik tulki moviyrang moʻynali terisi 4302 19 306 0 45. Oshlangan yoki ishlov berilgan oq arktik tulki moʻynali terisi 4302 19 307 0 46. Oshlangan yoki ishlov berilgan boshqa turdagi tulki terilari 4302 19 309 0 47. Oshlangan yoki ishlov berilgan quyon terilari 4302 19 350 0 48. Oshlangan yoki ishlov berilgan olmaxon va Grenlandiya tyuleni va xoxlach bolalari terisi 4302 19 410 0 49. Oshlangan yoki ishlov berilgan olmaxon, tyulen bolalari terisi (Grenlandiya tyuleni va xoxlachdan tashqari) 4302 19 491 0 50. Oshlangan yoki ishlov berilgan tyulen terilari va boshqalar 4302 19 499 0 51. Oshlangan yoki ishlov berilgan kalan terilari 4302 19 501 0 52. Oshlangan yoki ishlov berilgan nutriya terilari 4302 19 502 0 53. Oshlangan yoki ishlov berilgan sugʻur terilari 4302 19 600 0 54. Oshlangan yoki ishlov berilgan silovsin terilari 4302 19 701 0 55. Oshlangan yoki ishlov berilgan boshqa turdagi mushuksimonlar terilari 4302 19 709 0 56. Oshlangan yoki ishlov berilgan quyidagi qoʻzichoq terilari: astraxan, kurdyuk, qorakoʻl, fors va analog zotlar hamda hind, xitoy, mongol va tibet qoʻzichoq zotlari 4302 19 750 0 57. Oshla?gan yoki ishlov berilgan oqsuvsar terisi 4302 19 951 0 58. Oshlangan yoki ishlov berilgan sobol 4302 19 952 0 59. Oshlangan yoki ishlov berilgan suvsar terisi 4302 19 953 0 60. Oshlangan yoki ishlov berilgan vidra terisi 4302 19 954 0 61. Oshlangan yoki ishlov berilgan kolonka terisi 4302 19 955 0 62. Oshlangan yoki ishlov berilgan sassiqkuzan (xoryok) terisi 4302 19 956 0 63. Oshlangan yoki ishlov berilgan yenot terisi 4302 19 957 0 64. Oshlangan yoki ishlov berilgan olmaxon terisi 4302 19 958 0 65. Oshlangan yoki ishlov berilgan boshqa turdagi terilar 4302 19 959 0 66. Boshqa poliyester iplar (yakka, chakana savdo uchun qadoqlanmagan, 50 kr/m. dan ortiq boʻlmagan yoki burilishga ega boʻlmagan) 5402 47 000 0 67. Nikel anod 7508 90 000 9 68. Asosiy anod (qoʻrgʻoshindan) 7806 00 800 9 69. Chamadonlar va qisqa buyumlar uchun, qimmatbaho metallardan furnitura va analog buyumlar 8302 49 000 9 70. Toʻqimachilik qoplamalarisiz plastmassa tugmalar 9606 21000 0 71. Qimmat boʻlmagan metall xom ashyosidan toʻqimachilik qoplamalarisiz tugmalar 9606 22000 0 1. Oʻzbekiston Respublikasi Prezidentining 2018-yil 3-maydagi “Charm-poyabzal va moʻynachilik sohalarini rivojlantirish va eksport salohiyatini oshirishni yanada ragʻbatlantirish chora-tadbirlari toʻgʻrisida”gi PQ-3693-son qarorida: a) 10-bandning toʻrtinchi xatboshi “charm, moʻyna, qorakoʻl xom ashyosi va junni qayta ishlash, shuningdek, butlovchi buyumlar, furnitura,” soʻzlaridan keyin “aksessuarlar, poyabzal qoliplari” soʻzlari bilan toʻldirilsin. b) 11-bandning beshinchi xatboshi quyidagi tahrirda bayon etilsin: “Mazkur qarorda nazarda tutilgan imtiyozlar va preferensiyalar “Oʻzcharmimpeks” UKga nisbatan ushbu bandda qayd etilgan vazifalarni amalga oshirishga, shu jumladan “Oʻzcharmimpeks” UK tomonidan import qilingan asbob-uskunalar, butlovchi buyumlar, respublikada ishlab chiqarilmaydigan xom ashyo, materiallar va furnituralarni charm, moʻyna xom ashyosi va jun tayyorlash, saqlash va qayta ishlash, chorva mollarini avtomatlashtirilgan holda soʻyish, jun, qorakoʻl va sunʼiy charmdan buyumlar, charm-attorlik mahsulotlari, poyabzal ishlab chiqarish bilan shugʻullanuvchi tashkilotlarga ularning oʻz ishlab chiqarishida foydalanishi uchun sotishga tatbiq etilsin”. 2. Oʻzbekiston Respublikasi Prezidentining 2019-yil 16-sentabrdagi “Yengil sanoatni yanada rivojlantirish va tayyor mahsulotlar ishlab chiqarishni ragʻbatlantirish chora-tadbirlari toʻgʻrisida”gi PQ-4453-son qarorida: a) 2-bandining: “b” kichik bandi quyidagi tahrirda bayon etilsin: “b) Oʻzbekiston Respublikasi bojxona chegarasi orqali paxta ip-kalavasi va trikotaj matoni olib chiqishda 2021-yil 1-yanvardan boshlab olib chiqiladigan har bir kilogramm ip-kalava uchun 0,01 AQSH dollari, 2022-yil 1-yanvardan olib chiqiladigan har bir kilogramm ip-kalava va trikotaj mato uchun 0,05 AQSH dollari, 2023-yil 1-yanvardan — 0,1 AQSH dollari, 2025-yil 1-yanvardan — 0,2 AQSH dollari miqdorida yigʻim undiriladi”; “v” kichik bandi birinchi xatboshisi quyidagi tahrirda bayon etilsin: “v) mazkur bandning “b” kichik bandida koʻrsatilgan mablagʻlarning (trikotaj mato eksportidan undirilgan yigʻimlar bundan mustasno) 75 foizi, “Oʻztoʻqimachiliksanoat” uyushmasining alohida bank hisob raqamiga quyidagilar uchun yoʻnaltiriladi:”. b) 3-bandining toʻrtinchi xatboshidagi “majmualarni ishga tushirayotgan” soʻzlari “majmualarga ega va ularni yangidan ishga tushirayotgan” soʻzlari bilan almashtirilsin. 3. Oʻzbekiston Respublikasi Prezidentining 2020-yil 26-iyundagi “Respublikada qoʻlda toʻqilgan gilamchilik sohasini rivojlantirish chora-tadbirlari toʻgʻrisida”gi PQ-4759-son qarorida: a) 4-bandining ikkinchi xatboshidagi ““Oʻzbekipaksanoat” uyushmasi” soʻzlari ““Oʻzbekipaksanoat” va “Oʻzcharmsanoat” uyushmalari” soʻzlari bilan almashtirilsin; b) 11-bandining uchinchi xatboshi quyidagi tahrirda bayon etilsin: “Davlat bojxona qoʻmitasi, Davlat statistika qoʻmitasi bilan birgalikda “Oʻzbekipaksanoat” va “Oʻzcharmsanoat” uyushmalari tarkibidagi qoʻlda gilam toʻqish bilan shugʻullanuvchi korxonalar tomonidan eksportga sotilgan gilamlarni tegishincha ushbu uyushmalarning eksport koʻrsatkichlarida aks ettirsin.”